Shefja e grupit parlamentar të Vetëvendosjes, Mimoza Kusari-Lila ishte pjesë e një maratone që është mbajtur të dielën e kaluar në Shkup.
Deputetja ka vrapuar në gjysmë maratonë, duke zënë vendin e 104.
Në listën e rezultateve që ka publikuar platforma my2.raceresult.com, ndryshe nga garuesit që vinin nga shtete të tjera, për Kusari-Lilën dhe garuesit nga Kosova, nuk është shënuar fare emri i shtetit prej nga vinin.
Është dhënë informacione për grupin, rezultatin, gjininë, por jo edhe për shtetin e tyre.
Në listë shihet të kenë marrë pjesë garues të ndryshëm nga bota, nga SHBA, Serbia, Gjermani, Holanda e shtete të tjera.